[{"text_idx": "#000001", "text": "Gwisgodd mwy na mil o blant Sir Fynwy eu hesgidiau rhedeg a\u2019u dillad chwaraeon y mis diwethaf i gymryd rhan mewn wythnos o hwyl chwaraeon. Daeth digwyddiad chwaraeon Traws Gwlad 2022 a\u0302 27 ysgol gynradd o bob rhan o\u2019r sir ynghyd. Bu plant yn dangos i\u2019r oedolion sut i\u2019w wneud gydag agwedd wych, anogaeth a gwaith ti\u0302m drwy bob digwyddiad."}, {"text_idx": "#000002", "text": "Roedd rhaglen Traws Gwlad 2022, a drefnwyd gan MonLife, yn arbennig ar gyfer plant ysgol gynradd rhwng saith a 10 oed. Roedd y cyfle i gymryd rhan mewn amrywiaeth o chwaraeon a rhedeg, yn gyfle rhy wych i\u2019w golli. Yn gymaint felly, fel y gwnaeth 90% o\u2019r holl ysgolion cynradd yn Sir Fynwy gymryd rhan. Pan ddaw i ffitrwydd a llesiant, mae plant Sir Fynwy yn bendant yn arwain y ffordd."}, {"text_idx": "#000003", "text": "Dywedodd y Cyng. Sara Burch, Aelod Cabinet Cymunedau Cynhwysol ac Egni\u0308ol: \u201cMae athrawon, disgyblion a theuluoedd wedi rhoi cefnogaeth wych i raglen digwyddiadau Traws Gwlad. Mae\u2019n wych fod 27 ysgol gynradd yn y sir wedi cymryd rhan. Gobeithio y bydd rhai o\u2019r bobl ifanc yma yn awr wedi cael blas am chwaraeon ac am redeg. Pwy sy\u2019n gwybod, efallai y byth rhai ohonynt yn se\u0302r athletau proffesiynol y dyfodol. Drwy ddod yn fwy egni\u0308ol, maent eisoes ar y llwybr cywir.\u201d"}, {"text_idx": "#000004", "text": "Roedd y digwyddiad Traws Gwlad pell-gyrhaeddol \u2013 y cyntaf ers y pandemig \u2013 yn gyfle gwych i gwrdd a\u0302 phobl newydd ac yn, bwysicaf oll, i gael hwyl. Dywedodd un rhiant a fu\u2019n bresennol: \u201cRoedd y digwyddiad Traws Gwlad y bore yma yn wych ac fe wnaeth fy merch ei fwynhau\u2019n fawr iawn. Mae eisiau rhoi ei henw ar gyfer y Parkrun Iau nawr!\u201d"}, {"text_idx": "#000005", "text": "Os gwnaethoch golli\u2019r wythnos o hwyl, nid yw\u2019n hwyr i gymryd rhan. Cynhelir Parkrun Iau yn Dixon Trefynwy, Parc Bailey (y Fenni) ac yn Rogiet, felly gwisgwch eich esgidiau rhedeg a mynd draw. I gael mwy o wybodaeth am wyliau ysgolion cynradd neu fanylion eich Parkrun lleol anfonwch e-bost at sport@monmouthshire.gov.uk"}]